24. ΠΡΑΞΙΣ ΥΠΟΥΡΓ. ΣΥΜΒΟΥΛΙΟΥ  υπ’ αριθ.  111 της  6/21 Ιουν.  1980  (ΦΕΚ  Α΄145) Περί περαιτέρω παρατάσεως επί εξάμηνον εισέτι της υπ’ αριθ. 77/22.6.1978 Π.Υ.Σ. «περί αναστολής προσλήψεων πάσης φύσεως προσωπικού δημοσίων υπηρεσιών, νομικών προσώπων δημοσίου δικαίου κλπ.». Λαβόν υπ’όψιν: 1)Τας διατάξεις του άρθρ. 1 του Νόμ. 400/1976 «περί Υπουργικού Συμβουλίου και Υπουργείων». 2)Τας υπ’ αριθ. 152/12.12.1978, 82/28.6.1979 και 195/17.12.1979 πράξεις αυτού, δια των οποίων παρετάθη η ισχύς της υπ’ αριθ. 77/1978 ομοίας. 3)Τας υφισταμένας δημοσιονομικάς συνθήκας και την επιβαλλομένην προς τούτο περιστολήν δαπανών εις τον δημόσιον τομέα, ως και εις άλλους τομείς οι οποίοι συνάπτονται οπωσδήποτε με τα δημόσια οικονομικά, αποφασίζει: Παρατείνει, περαιτέρω, επί εξ εισέτι μήνας, από της λήξεώς της, ήτοι μέχρι την 31.12.1980, την ισχύν της υπ’ αριθ. 77/22.6.1978 πράξεως αυτού «περί αναστολής προσλήψεων πάσης φύσεως προσωπικού δημοσίων υπηρεσιών, νομικών προσώπων δημοσίου δικαίου κλπ.», ως αύτη έχει συμπληρωθή και τροποποιηθή δια μεταγενεστέρων. Κατά το αυτό χρονικόν διάστημα αναστέλλεται η χορήγησις, αναπροσαρμογή ή επέκτασις πάσης μορφής επιδομάτων και παροχών προς τους υπαλλήλους τους υπαγομένους εις την υπ’ αριθ. 77/1978 Π.Υ.Σ., ως αύτη ετροποποιήθη μεταγενεστέρως, πλην των προβλεπομένων υπό των συλλογικών συμβάσεων εργασίας του Νόμ. 3239/55, ως ούτος νυν ισχύει. Προσλήψεις στο Δημόσιο Τομέα 2.Ε.γ.23-26 